පසුගියදා ඇතිවු බහින්බස් වීමක් දුරදිග යාමෙන් සැමියා විසින් තම උකුළේ සිටි දියණියගේ ගෙළ සිරකර ඝාතනය කිරීමෙන් පසු ඔහුගේ මව සමග කැලෑවට ගොස් වළදැමු බවටයි මෙම බාල වයස්කාර මව හෙළිකර ඇත්තේ.ඝාතනය පිළිබඳ පොලිසියට හෙළිකලහොත් තමන් මරාදමන බවට පවසමින් සැමියා සහ ඔහුගේ මව තමා දුම්මලසුරිය ප්‍රදේශයේ ස්ථානයක මාස එක හමාරක පමණ කාලයක් රඳවාගෙන සිටි බව ද ඇය පොලිසිය හමුවේ ප්‍රකාශකර තිබෙනවා.ඊයේ රාත්‍රී රඳවා සිටි ස්ථානයෙන් රහසිගතව පළා ඒමෙන් අනතුරුවයි මෙම බාලවයස්කාර තරුණිය දඹුල්ල පොලිසියට සිද්ධිය පිළිබඳ හෙළිකර ඇත්තේ.ලග්ගල පොලිසියට මෙම පැමිණිල්ල පිළිබඳ තොරතුරු ලැබීමෙන් පසු ඇය රඳවාගෙන සිටි ස්ථානයේ වැටලීමක් සිදු කර සැකකාර 25 හැවිරිදි පියා සහ ඔහුගේ මව අත්අඩංගුවට ගෙන තිබෙනවා.මෙම ඝාතනය පිළිබඳ නාඋල මහේස්ත්‍රාත් අධිකරණයට කරුණු වාර්තා කර බිළිඳු සිරුර ගොඩ ගැනීමට කටයුතු කරන බවයි පොලිසිය ප්‍රකාශකර ඇත්තේ.